ΔΙΑΤΑΞΗ ΤΟΥ ΠΡΩΤΟΔΙΚΕΙΟΥ (τμήμα αναιρέσεων)
της 14ης Δεκεμβρίου 2007
Υπόθεση T‑311/07 P
Bart Nijs
κατά
Ελεγκτικού Συνεδρίου των Ευρωπαϊκών Κοινοτήτων
«Αίτηση αναιρέσεως – Υπαλληλική υπόθεση – Υπάλληλοι – Απόφαση υποκείμενη σε αναίρεση – Διάταξη περί απαλείψεως ορισμένων χωρίων υπομνήματος – Αίτηση αναιρέσεως προδήλως απαράδεκτη»
Αντικείμενο: Αίτηση αναιρέσεως κατά της διατάξεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 16ης Μαΐου
2007, F‑49/06, Nijs κατά Ελεγκτικού Συνεδρίου (μη δημοσιευθείσα στη Συλλογή).
Απόφαση: Η αίτηση αναιρέσεως απορρίπτεται ως προδήλως απαράδεκτη. Ο Bart Nijs φέρει τα δικαστικά του έξοδα.
Περίληψη
Αναίρεση – Παραδεκτό – Αποφάσεις υποκείμενες σε αναίρεση
(Οργανισμός του Δικαστηρίου, παράρτημα Ι, άρθρο 9· Κανονισμός Διαδικασίας του Πρωτοδικείου, άρθρο 145)
Πρέπει να απορριφθεί ως προδήλως απαράδεκτη, κατ’ εφαρμογήν του άρθρου 145 του Κανονισμού Διαδικασίας του Πρωτοδικείου, η
αναίρεση κατά διατάξεως του Δικαστηρίου Δημόσιας Διοίκησης περί απαλείψεως ορισμένων χωρίων υπομνήματος. Μια τέτοια διάταξη
δεν εμπίπτει στις κατηγορίες αποφάσεων που υπόκεινται σε αναίρεση κατά την έννοια του άρθρου 9 του παραρτήματος I του Οργανισμού
του Δικαστηρίου.
(βλ. σκέψεις 6 έως 10)